जीतू जोसेफ़
जीतू जोसेफ़ (जन्म 10 नवंबर 1972) एक भारतीय फिल्म निर्देशक, पटकथा लेखक और निर्माता हैं जो मुख्य रूप से मलयाली सिनेमा में काम करते हैं। उन्होंने तमिल, तेलुगु और हिंदी फिल्मों में भी काम किया है। उन्हें दृश्यम फ्रेंचाइजी बनाने के लिए जाना जाता है। दृश्यम अपने रिलीज के समय सबसे ज्यादा कमाई करने वाली मलयालम फिल्म बनी। बॉक्स ऑफिस पर 50 करोड़ रुपए का आंकड़ा पार करने वाली यह पहली मलयालम फिल्म थी। कोविड-19 महामारी के कारण दृश्यम २ (मलयालम फिल्म) को सीधे अमेज़न प्राइम वीडियो के माध्यम से रिलीज़ किया गया। प्रीक्वल की तरह इसे भी दुनिया भर में अधिक प्रशंसा और सराहना मिली। उनकी अन्य निर्देशित फिल्मों में मम्मी एंड मी (2010), माई बॉस (2012), लाइफ ऑफ जोसुट्टी (2015), मेमोरीज़ (2013), ऊज़म (2016), आधी (2018) और नेरू (2023) शामिल हैं। जीतू ने तमिल फिल्म में अपनी शुरुआत पापनासम (2015) से की जो उनकी 2013 की फ़िल्म दृश्यम की रीमेक है। उन्होंने द बॉडी (2019) से हिंदी फिल्म में और दृश्यम 2 (2021) से तेलुगु फिल्म में शुरुआत की।